**The Elder Scrolls V: Skyrim** (lyhyemmin **Skyrim**) on Bethesda Softworksin kehittämä ja julkaisema toimintaroolipeli. Peli on julkaistu marraskuussa 2011 PlayStation 3:lle, Windowsille ja Xbox 360:lle. Myöhemmin peli on julkaistu myös PlayStation 4:lle ja Xbox Onelle. Vuonna 2020 peli julkaistiin myös Nintendo Switchille. 

Peli on viides osa *The Elder Scrolls* -sarjassa. Se sijoittuu kaksisataa vuotta *Oblivionin* tapahtumien jälkeen Tamrielin Skyrim-nimiseen provinssiin. Skyrim on suurkuninkaan murhan jäljiltä sisällissodan vallassa. Pelin pääjuoni keskittyy pelaajan taisteluun lohikäärmejumala Alduinia vastaan.

Pelaaminen
----------

Skyrimin maisemia. Ruudun yläosassa on pelin kompassi, joka näyttää ilmansuunnan sekä käytyjä että uusia paikkoja.
*Skyrim* on avoimen pelimaailman peli, joten pelaaja voi vaeltaa vapaasti joko jalkaisin tai hevosen selässä. Pelissä on mahdollista valita käyttääkö ensimmäisen vai kolmannen persoonan kuvakulmaa. Pelissä on niin sanottu päätehtävälinja, mutta sitä ei ole pakko suorittaa lainkaan. Jokaisessa kaupungissa on erilaisia vapaaehtoisia tehtäviä, joissa pitää auttaa sen asukkaita esimerkiksi hakemalla jokin esine läheisestä luolasta tai tappamalla susia niiden nahkojen saamiseksi. Jos tehtävät läpäisee, seuraa palkinto, joka maksetaan yleensä rahana tai jonain arvokkaana esineenä. Pelaaja voi kouluttautua 18 eri taidossa ja samalla kehittyä vahvemmaksi. Aina kun taso kehittyy, pelaaja voi valita yhden 280 edusta (engl. *perk*), jotka antavat pelaajalle uusia kykyjä, kuten kyvyn takoa parempia metalleja, ja myös parantavat pelaajan taitoja esimerkiksi jousiammunnassa. Korkein taso jokaisessa taidossa on 100, ja se määrää pelaajan kokonaistason, joka voi olla yli 250.

Pelissä on samat pelattavat rodut kuin sarjan aikaisemmissa peleissä. Jokaisella rodulla on omat erityiskykynsä ja voimansa. Haltioihin kuuluvat Altmer eli suurhaltia (*High Elf*), Bosmer eli metsähaltia (*Wood Elf*), Dunmer eli pimentohaltia (*Dark Elf*) ja Orsimer eli örkki (*Orc*). Ihmisiin kuuluvat Breton, Imperial ("Keisarillinen"), Nord ja Redguard ("Punavartija"). Petorotuihin kuuluvat Argonialainen (*Argonian*) ja Khajiit.

Pelaaja voi valmistaa uusia aseita ja haarniskoja takomalla niitä pajalla. Yhden käden aseet, kuten tikarit, saa kumpaankin käteen samanaikaisesti. Kilpiä voi käyttää myös aseena, mutta ajoituksen pitää olla oikea. Jokaisella asetyypillä on omat vahvuutensa ja heikkoutensa esimerkiksi nopeudessa ja sen tuottamassa vahingossa. Eri taioilla on myös omat ominaisuutensa: jäätaiat hidastavat ja kuluttavat kestävyyttä (engl. *stamina*), kun taas tulitaiat tekevät aktiivista vahinkoa sytyttämällä vihollisen tuleen. Taikoja saa yhden per käsi ja tietyn edun avauduttua saman taian voi molemmilla käsillä yhdistää yhdeksi, voimakkaammaksi taiaksi. Jousiammuntaa harjoittaessa nuolen ampuminen vie enemmän aikaa kuin edellisissä *Elder Scrolls* -peleissä, mutta ne tekevät enemmän vahinkoa. Tämän vuoksi nuolet ovat hieman kalliimpia ja hyvät nuolet harvinaisuuksia. Jousta voi käyttää myös lähitaistelussa lyömällä sillä vastustajaa. Pelaaja voi myös hiipiä, ja muiden hahmojen huomatessa he ovat varuillaan, eikä esimerkiksi taskuvarastaminen ole silloin mahdollista.

Uutta pelissä on lohikäärmehuudot eli *Thu’umit*, joita on 20 erilaista. Huudoilla voi esimerkiksi jäädyttää vihollisen, hidastaa aikaa tai kutsua lohikäärmeen luokseen. Huudot koostuvat kolmesta eri lohikäärmekielen sanasta, jotka pelaaja oppii vanhoista raunioista löydettävistä sanamuureista (engl. *Word Wall*). Kun huuto on opittu, se täytyy avata lohikäärmen sielulla, jonka saa tappamalla lohikäärmeen. Jokainen huuto tarvitsee kolme sanaa toimiakseen täydellä teholla, mutta sitä voi käyttää myös yhdellä tai kahdella sanalla, jolloin sen teho on huomattavasti pienempi. Pelissä on mahdollista myös muuttua vampyyriksi tai ihmissudeksi, lisäksi pelaaja voi ostaa talon ja mennä naimisiin.

Tarina
------

*Oblivionin* tapahtumista on kulunut kaksisataa vuotta ja eletään neljännen aikakauden vuotta 201 (4E 201). Skyrimin suurkuningas on murhattu ja provinssi on ajautunut sisällissotaan; toiset haluavat Skyrimin pysyvän osana Imperiumia, kun taas toiset haluavat sen irrottautuvan siitä. Kaikki tämä on osa Vanhimpien kääröjen (*The Elder Scrolls*) sisältämää ennustusta, jonka mukaan lohikäärmeet palaavat lohikäärmejumala Alduinin johdolla.

Aikaisempien *The Elder Scrolls* -pelien tapaan pelaaja aloittaa vangittuna ja häntä ollaan viemässä teloituspaikalle kolmen muun vangin kanssa. Yksi vangeista on Ulfric Stormcloak, joka aloitti sisällissodan surmaamalla suurkuninkaan. Kun pelaajaa ollaan teloittamassa, lohikäärmejumala Alduin hyökkää, ja pelaaja pääsee pakenemaan joko toisen vangin, Ralofin, tai sotilas Hadvarin kanssa. Pelaaja saa myöhemmin tietää olevansa *Dovahkiin* eli Dragonborn, jumalten valitsema lohikäärmeiden tappaja, joka pystyy vangitsemaan kuolleiden lohikäärmeiden sielut. Hänen tehtävänään on pysäyttää ja tappaa Alduin estääkseen tätä tuhoamasta maailmaa.

Lisäosat
--------

### *The Elder Scrolls V: Dawnguard*

1. toukokuuta 2012 Bethesda paljasti aikovansa julkaista kesällä *Skyrimille* lisäosapaketin nimeltä *Dawnguard*. Paketti julkaistiin 26. kesäkuuta 2012 Xbox 360:lle. PC:lle se julkaistiin Steamin kautta 3. elokuuta 2012.

Laajennuspaketin tarina kertoo muinaisen vampyyri Harkonin paluusta. Harkon aikoo käyttää Vanhimpien kääröjä Auringon tuhoamiseen ja edesauttaa vampyyrien yritystä valloittaa koko Tamriel. Pelaajat voivat valita liittyvätkö vampyyreihin vai vampyyreja metsästävään Dawnguard-kiltaan. Vampyyreihin liittyneiden tukikohtana toimii Castle Volkihar ja Dawnguardiin liittyneiden tukikohtana Fort Dawnguard. Lisäosapaketti sisältää myös uusia haarniskoita, lisätaitoja ja aseita, mukaan lukien varsijousen Dawnguardiin liittyneiden käyttöön. Samoin kuin ihmissusilla, myös vampyyreilla on toinen muoto. He voivat muuttua demonimaisiksi vampyyrilordeiksi. Ihmissusien tavoin myös vampyyrilordeilla on alkuperäisten taitopuiden lisäksi erilliset taitopuut, joista saa uusia taitoja aina tasonnousun myötä.

*Dawnguard* sisältää myös uusia alueita, mukaan lukien repeämän Oblivionin ulottuvuuteen. Varkaiden kilta (engl. *Thieves Guild*) tarjoaa pelaajalle mahdollisuuden muuttaa hahmonsa ulkonäköä, kasvonpiirteitä ja hiuksia. Rotua tai sukupuolta kuitenkaan ei voi muuttaa. Lisäosapaketissa pelaaja voi myös taistella "legendaarisia" lohikäärmeitä vastaan. Mukana tulee myös uusia lohikäärmehuutoja.

### *The Elder Scrolls V: Hearthfire*

*Skyrimin* toinen lisäosa *Hearthfire* julkaistiin 4. syyskuuta 2012 Xbox 360:lle ja 4. lokakuuta Windowsille.

*Hearthfire* antaa pelaajalle mahdollisuuden ostaa pelattavalta alueelta itselleen tontin ja rakentaa löytämistään raakamateriaaleista oman kodin, jonne on mahdollistaa rakentaa myös kasvihuoneita, mehiläispesiä ja huoneita lumoamista tai alkemiaa varten. Lisäksi *Hearthfire* esittelee pelaajalle myös mahdollisuuden kasvattaa perheen ja adoptoida lapsia.

### *The Elder Scrolls V: Dragonborn*

Kolmas lisäosa on nimeltään *Dragonborn*, joka julkaistiin 4. joulukuuta 2012 Xbox 360:lle. Windowsille ja PlayStation 3:lle lisäosa ilmestyi vuoden 2013 alussa. *Dragonborn* lisää pelin juoneen alkuperäisen Dragonbornin, Miraakin, tarinan. Lisäksi siinä voi ratsastaa lohikäärmeillä. Pelissä pääsee myös Solstheimin saarelle, joka nähtiin aiemmin *Morrowindin* lisäosassa *Bloodmoon*, sekä Hermaeus Moran valtakuntaan Apocryphaan.

Musiikki
--------

Pelin säveltäjäksi pestattiin Jeremy Soule, joka oli jo aiemmin säveltänyt musiikin *Morrowindiin* ja *Oblivioniin*. Pelin pääteemaan "Dragonborniin" käytettiin yli 30 ihmisen kuoroa ja se laulettiin pelin omalla lohikäärmekielellä. Soule kolminkertaisti sen ääniraidan saadakseen sen kuulostamaan 90 ihmisen laulamalta. Lohikäärmekielen kehittäjä Adam Adamowicz käytti kieleen 34 kirjaimen riimukirjoitusta. Pelin nelilevyinen soundtrack julkaistiin samoihin aikoihin itse pelin kanssa. Sitä ei kuitenkaan saa muualta kuin DirectSongilta, joka on Soulen levittäjä. Siitä ei myöskään julkaistu lainkaan digitaalista versiota.

Ääninäyttelijät
---------------

|  |  |  |
| --- | --- | --- |
|   Max von Sydow   | … |   Esbern
  |
|   Christopher Plummer   | … |   Arngeir
  |
|   Joan Allen   | … |   Delphine
  |
|   Michael Hogan   | … |   General Tullius
  |
|   Vladimir Kulich   | … |   Ulfric Stormcloak
  |
|   Claudia Christian   | … |   Aela the Huntress / Legate Rikke / Adrianne Avenicci / Breya / Brina Merilis / ...
  |

Julkaisut
---------

Pelistä on julkaistu Steam-palvelussa 28. lokakuuta 2016 *Special Edition* -versio, jossa on esimerkiksi päivitetyt grafiikat. *Special Edition* -version julkaisun myötä peli julkaistiin myös PlayStation 4:lle ja Xbox Onelle.

Pelistä on julkaistu virtuaalitodellisuuslasien kanssa pelattava *The Elder Scrolls V: Skyrim VR* -versio, joka tukee PlayStation VR -laseja.

11. marraskuuta 2021 pelistä julkaistiin *Anniversary Edition*. Uudessa versiossa on lisänä modeja, jotka ovat myytävänä Bethesda's Creation Clubissa.

Vastaanotto
-----------

*Skyrim* on saanut erittäin hyvät arvostelut kriitikoilta. Metacritic keräsi pelin Xbox 360 -versiolle pisteiksi 96/100, PlayStation 3 -versiolle 92/100 ja Windows-versiolle 94/100. Lähes kaikki arvostelijat ovat antaneet pelille joko täydet, tai lähes täydet pisteet; esimerkiksi IGN antoi pelille arvosanaaksi 9,5/10 sanoen sitä yhdeksi parhaimmista roolipeleistä, mitä ikinä on tehty ja GameSpot arvosteli pelin 9/10 arvoisesti ja sanoi ajan "vain lentävän" sitä pelatessa. Peliplaneetta.net sanoi pelin tarjoavan "laajan maailman, syvällisen ja joustavan hahmokehityksen sekä monipuolisen muokattavuuden." Pelin konsoliversiot, ja erityisesti sen Xbox 360 -versio, ovat saaneet paremmat arvostelut kuin Windows-versio, jota kritisoitiin sen valikoista, jotka oli suunniteltu konsoliohjaimille eikä perinteiselle hiirelle ja näppäimistölle.

Peliä myytiin kahden päivän aikana jo yli 3,5 miljoonaa kappaletta maailmanlaajuisesti, mikä tekee siitä toiseksi myydyimmän pelin vuonna 2011. Suomessa 17. marraskuuta mennessä sitä oli myyty 30 000 kappaletta. Kuukauden kuluttua julkaisusta, joulukuun puolivälissä Bethesda kertoi peliä toimitetun 10 miljoonaa kappaletta.

### Palkinnot ja ehdokkuudet

*The Elder Scrolls V: Skyrim* voitti kolme palkintoa vuoden 2011 Spike Video Game Awards -palkintogaalassa: vuoden peli, vuoden pelistudio ja paras roolipeli. Peli oli myös ehdolla vuoden traileriin, mutta hävisi *Assassin’s Creed: Revelationsille*.

| Vuosi | Palkinto | Kategoria | Ehdokas/Ehdokkaat | Tulos |
| --- | --- | --- | --- | --- |
| 2011 | Spike Video Game -palkinto | Vuoden peli |  | Voitto |
| Vuoden pelistudio | Bethesda Softworks | Voitto |
| Paras roolipeli |  | Voitto |
| Paras traileri |  | Ehdokkuus |
| 2011 | Game Critics Awards | Paras roolipeli |  | Voitto |
| Paras konsolipeli |  | Voitto |
| 2011 | Interactive Achievement Awards | Vuoden peli |  | Voitto |
| Vuoden roolipeli |  | Voitto |
| Outstanding Gameplay Engineering |  | Voitto |
| Outstanding Story |  | Voitto |
| 2011 | Game Developers Choice Awards | Vuoden Peli |  | Voitto |
| 2011 | Golden Joystick Awards | The One to Watch |  | Voitto |
| 2012 | Golden Joystick Awards | Top Gaming Moment |  | Voitto |
| RPG of the Year |  | Voitto |
| Ultimate Game of the Year |  | Voitto |

Lähteet
-------

1. ↑  Skyrim:Leveling *UESP-wiki*. Viitattu 5.6.2012. (englanniksi)
2. ↑  Arrows (Skyrim) The Elder Scrolls Wiki. Viitattu 25.3.2012. (englanniksi)
3. 1 2  Skyrim adding Dawnguard DLC this summer  1.5.2012. Gamespot.com.  Arkistoitu 5.7.2012. Viitattu 26.6.2012. (englanniksi)
4. ↑  Fletcher, JC: Skyrim's 'Dawnguard' DLC arrives on PC today, Bethesda 'not yet satisfied' with PS3 version  2.8.2012. Joystic. Viitattu 3.8.2012. (englanniksi)
5. ↑  Williams, Jayden: Still No Release Date for Skyrim: Dawnguard for PC, PS3  27.7.2012. Aussie-gamer.com.  Arkistoitu 3.8.2012. Viitattu 2.8.2012. (englanniksi)
6. ↑  Skyrim Dawnguard Information Blowout *Gameranx*.  3.6.2012. Viitattu 7.1.2020. (englanniksi)
7. ↑  Skyrim: Hearthfire DLC allows you to build a house, adopt a child *Eurogamer*.  28.8.2012. Viitattu 7.1.2021. (englanniksi)
8. ↑  Skyrim Dragonborn DLC confirmed, out 4th December *Eurogamer*.  13.11.2012. Viitattu 7.1.2020. (englanniksi)
9. ↑  Skyrim Dragonborn PS3, PC Release Date Scheduled For 2013 *Cinemablend*.  3.12.2012. Viitattu 7.1.2020. (englanniksi)
10. ↑  Hanson, Ben: The Sounds Of Skyrim  14.1.2011. Game Informer. Viitattu 11.1.2012. (englanniksi)
11. ↑  "The Elder Scrolls V: Skyrim - The Sound of Skyrim". Bethesda Softworks. 3.11.2011. Luettu 11.1.2012. (englanniksi)
12. ↑  Miller, Matt: Skyrim's Dragon Shouts  20.1.2011. Game Informer. Viitattu 11.1.2012. (englanniksi)
13. ↑  Elder Scrolls V: Skyrim 4 CD Set DirectSong.  Arkistoitu 5.11.2011. Viitattu 11.1.2012. (englanniksi)
14. ↑  Skyrim Special Edition is Now Available on Steam  28.10.2016. Steam. Viitattu 14.5.2017. (englanniksi)
15. ↑  Skyrim Special Edition Is An Underwhelming Upgrade On PC – But! *Rock, Paper, Shotgun*.  28.10.2016. Viitattu 14.5.2017. (englanniksi)
16. ↑  Miikka Lehtonen: Arvostelu: Elder Scrolls V Skyrim Special Edition tarjoilee liian vähän uutta *muropaketti.com*.  9.11.2016. Viitattu 31.10.2021. (englanniksi)
17. ↑  Markus Heino: The Elder Scrolls V: Skyrim VR *pelaaja.fi*.  9.2.2018. Viitattu 31.10.2021. (englanniksi)
18. ↑  Wesley Yin-Poole: The Elder Scrolls 5: Skyrim Anniversary Edition has new quests tapping into Morrowind and Oblivion *eurogamer.net*.  30.10.2021. Viitattu 31.10.2021. (englanniksi)
19. 1 2 3  The Elder Scrolls V: Skyrim for Xbox 360 – GameRankings GameRankings.  Arkistoitu 18.6.2012. Viitattu 9. joulukuuta 2011.
20. ↑  The Elder Scrolls V: Skyrim for PC – GameRankings GameRankings. Viitattu 19. marraskuuta 2011.
21. ↑  The Elder Scrolls V: Skyrim for PlayStation 3 GameRankings. Viitattu 8. joulukuuta 2011.
22. 1 2  The Elder Scrolls V: Skyrim for Xbox 360 Reviews, Ratings, Credits, and More at Metacritic  10.11.2011. Metacritic.com. Viitattu 26.11.2011. (englanniksi)
23. 1 2  The Elder Scrolls V: Skyrim for PC Reviews, Ratings, Credits, and More at Metacritic  10.11.2011. Metacritic.com. Viitattu 26.11.2011. (englanniksi)
24. 1 2  The Elder Scrolls V: Skyrim for PlayStation 3 Reviews, Ratings, Credits, and More at Metacritic  10.11.2011. Metacritic.com. Viitattu 26.11.2011. (englanniksi)
25. ↑  Allgame.com PS3 (Arkistoitu – Internet Archive)
26. ↑  Allgame.com Xbox 360 (Arkistoitu – Internet Archive)
27. ↑  Allgame.com PC (Arkistoitu – Internet Archive)
28. ↑  The Elder Scrolls V: Skyrim review *Edge*. Viitattu 10. marraskuuta 2011.
29. ↑  Skryrim review *Eurogamer*
30. ↑  Skyrim is first Western game to get Famitsu 40/40 Computer and Video Games. Viitattu 29. marraskuuta 2011.
31. ↑  Skyrim review *Eurogamer*
32. 1 2  The Elder Scrolls V: Skyrim Review on Xbox 360 - GameSpot.com Gamespot.com.  Arkistoitu 25.5.2012. Viitattu 26.11.2011. (englanniksi)
33. ↑  The Elder Scrolls V: Skyrim Review *IGN*. Viitattu 10. syyskuuta 2013.
34. ↑  Skyrim PS3 review *PlayStation Official Magazine (UK)*.  Arkistoitu 1.12.2011. Viitattu 4. joulukuuta 2011.
35. ↑  The Elder Scrolls V: Skyrim review PC Gamer. Viitattu 10. syyskuuta 2013.
36. ↑  The Elder Scrolls V: Skyrim for PlayStation 3 Reviews, Ratings, Credits, and More Metacritic.com. Viitattu 17. syyskuuta 2012.
37. ↑  The Elder Scrolls 5: Skyrim Review G4.  Arkistoitu joulukuu 1, 2017. Viitattu May 21, 2012.
38. ↑  The Elder Scrolls V: Skyrim review: Paths of desire Joystiq. Viitattu 19. syyskuuta 2011.
39. 1 2  Lehtiniemi, Tero: Peliplaneetta.net :: Arvostelut :: Elder Scrolls V: Skyrim (K18)  25.11.2011. Peliplaneetta.net.  Arkistoitu 3.12.2011. Viitattu 28.11.2011. (suomeksi)
40. ↑  The Elder Scrolls V: Skyrim for Xbox 360 Reviews, Ratings, Credits, and More at Metacritic Metacritic.com. Viitattu 10. marraskuuta 2011.
41. ↑  Cowen, Nick. "Elder Scrolls V: Skyrim – review", *The Guardian*. Luettu 10. marraskuuta 2011.
42. ↑  Schreier, Jason. "Review: Boundless Skyrim Will Become Your Life", *Wired*. Luettu 10. marraskuuta 2011.
43. ↑  PC Game of the Year — Best of 2011 – IGN *ign.com*.
44. 1 2  GameSpot Best PC Game GameSpot.  Arkistoitu 7.1.2012. Viitattu 19. joulukuuta 2011.
45. 1 2  2011 Spike VGA Complete Winners List *gamerant.com*. Viitattu 12.12.2011.
46. 1 2  Best Role-Playing Game — Best of 2011 – IGN *ign.com*.
47. 1 2  X-Play's Best of 2011 Awards Results – 2011 Game of the Year and More!  14. joulukuuta 2011. G4.  Arkistoitu 30.7.2018. Viitattu 19. joulukuuta 2011.
48. ↑  GameSpot Editor's Choice 2011 GameSpot.  Arkistoitu 7.1.2012. Viitattu 19. joulukuuta 2011.
49. ↑  GameSpy's 2011 Videogame Awards: Day Four! RPG of the Year  28. joulukuuta 2011. GameSpy. Viitattu 29. joulukuuta 2011.
50. ↑  Inside Gaming Awards 2011 - Game of the Year Machinima.com. Viitattu 19. joulukuuta 2011.
51. 1 2  GameSpot Game of the Year 2011 GameSpot.  Arkistoitu 8.1.2012. Viitattu 19. joulukuuta 2011.
52. ↑  1UP's Best of 2011 Awards: Editors' Picks: Our Favorite Game of 2011 1UP.com.  Arkistoitu 3.1.2012. Viitattu 29. joulukuuta 2011.
53. ↑  Game of the Year 2011 Game Revolution. Viitattu 29. joulukuuta 2011.
54. ↑  GameSpy's 2011 Videogame Awards: Day Five! Game of the Year GameSpy. Viitattu 2. tammikuuta 2012.
55. ↑  Joystiq Top 10 of 2011: Skyrim Joystiq. Viitattu 6. tammikuuta 2012.
56. ↑  Skyrim wins IAA Game of the Year Gamespot.  Arkistoitu 13.2.2012. Viitattu 11. helmikuuta 2012.
57. ↑  The Elder Scrolls V: Skyrim Review - Xbox 360 Review at IGN  10.11.2011. IGN. Viitattu 26.11.2011. (englanniksi)
58. ↑  Skyrim, or How Not to Make a PC Game  11.11.2011. Gamasutra. Viitattu 26.11.2011. (englanniksi)
59. ↑  Rekunen, Eemeli: Elder Scrolls V: Skyrim on jättimenestys  17.11.2011. Pelaajalehti.  Arkistoitu 20.11.2014. Viitattu 26.11.2011. (suomeksi)
60. ↑  10 Million Copies of 'Game of the Year' Winner the Elder Scrolls® V: Skyrim™ Shipped *gamershell.com*.  Arkistoitu 6.9.2015. Viitattu 30.12.2011.
61. ↑  Game of the Year - Video Game Awards 2011  10.12.2011. SpikeTV. Viitattu 11.12.2011. (englanniksi)
62. ↑  Trailer of the Year - Video Game Awards 2011  10.12.2011. SpikeTV. Viitattu 11.12.2011. (englanniksi)

Aiheesta muualla
----------------

* *The Elder Scrolls V: Skyrim* MobyGamesissa (englanniksi)
* *The Elder Scrolls V: Skyrim* Internet Movie Databasessa. (englanniksi)
* Virallinen sivusto (Arkistoitu – Internet Archive) (englanniksi)

*The Elder Scrolls*

|  |  |
| --- | --- |
| Pääsarjan pelit | 
* Arena
* Daggerfall
* Morrowind
	+ Tribunal
	+ Bloodmoon
* Oblivion
	+ Knights of the Nine
	+ Shivering Isles
* Skyrim
	+ Dawnguard
	+ Hearthfire
	+ Dragonborn

 |
| Spin-offit | 
* Battlespire
* Redguard
* Travels
* Online
* Legends
* Blades

 |
| Kirjat | 
* The Infernal City
* Lord of Souls

 |
| Universumi | Rodut |
| Muuta | 
* Bethesda Softworks
* *The Elder Scrolls* Construction Set

 |